Fjölskyldu - og styrktarsjóður sjúkrahúslækna og heilsugæslulækna , hér eftir nefndur FOSSH , er stofnaður með annars vegar kjarasamningi Læknafélags Íslands v / sjúkrahúslækna og fjármálaráðherra f.h. ríkissjóðs og St. Franciskusspítala dags. 2. júlí 2001 og hins vegar með úrskurði kjaranefndar vegna heilsugæslulækna dags. 4. desember 2001 . Sjóðurinn lýtur sérstakri stjórn . Heimili og varnarþing sjóðsins er á starfstöð Læknafélags Íslands . Hlutverk FOSSH er skv. greindum kjarasamningi og úrskurði kjaranefndar : 1. að taka við iðgjöldum launagreiðanda og ávaxta þau , 2. að taka við umsóknum , ákvarða og annast greiðslur til sjóðsfélaga í fæðingarorlofi , þegar fyrir liggur samkvæmt útreikningum að viðkomandi hefði notið betri réttar skv. reglum kjarasamnings sjúkrahúslækna dags. 1. desember 1997 eða reglugerð nr. 410 / 1989 um barnsburðarleyfi starfsmanna ríkisins , er giltu um fæðingarorlof sjóðsfélaga fyrir gildistöku laga nr. 95 / 2000 , en sjóðsfélagi nýtur skv. lögum nr. 95 / 2000 . Skilyrði réttinda til greiðslna úr sjóðnum , er að læknir hafi á einhverjum tíma notið framangreindra réttinda til fæðingarorlofs eins og þau voru fyrir gildistöku laga nr. 95 / 2000 . Uppgjör vegna barnsburðarleyfis getur eingöngu varðað lækni í starfi í samræmi við lög um fæðingarorlof nr. 95 / 2000 og reglur kjarasamnings dags. 1. desember 1997 / reglugerð nr. 410 / 1989 um barnsburðarleyfi starfsmanna ríkisins . 3. að veita sjóðsfélögum sem eignast barn , taka barn til ættleiðingar eða í varanlegt fóstur 1. janúar 2005 eða síðar sérstakan fæðingarstyrk að fjárhæð kr. 300.000 . Fjárhæðin er sú sama þótt báðir foreldrar séu sjóðsfélagar . Ef um fjölbura er að ræða hækkar fjárhæðin um 50% fyrir hvert barn . Ef sjóðsfélagi á rétt skv. 2. tl . þessarar greinar sem er meiri en sem nemur fæðingarstyrk fær sjóðsfélagi ekki fæðingarstyrk . Ef sjóðsfélagi á rétt skv. 2. tl . þessarar greinar sem er minni en sem nemur fæðingarstyrk fær sjóðsfélagi fæðingarstyrk sem nemur mismuninum á rétti skv. 2. tl . og fullum fæðingarstyrk skv. þessum tl . Sjóðsfélagi getur kosið að sækja eingöngu um fæðingarstyrk skv. 3. tl . 4 . Samkvæmt ákvörðun sjóðsstjórnar er hlutverk sjóðsins að öðru leyti , að veita sjóðsfélögum styrki , sjá . 8. gr. , samkvæmt rökstuddri ákvörðun sjóðsstjórnar hverju sinni , þannig að komið sé til móts við : a ) tekjutap sjóðsfélaga vegna ólaunaðrar fjarveru frá læknisstörfum vegna veikinda sjóðsfélaga eða náinna vandamanna hans eða vegna annarra sérstakra persónulegra aðstæðna b ) óbætt áföll vegna óvæntra starfsloka eða annarra óvæntra áfalla sjóðsfélaga . Sjóðsaðild eiga : 1. læknar á sjúkrahúsum , sem starfa skv. kjarasamningi Læknafélags Íslands f.h. sjúkrahúslækna og fjármálaráðherra f.h. ríkissjóðs , sbr. 5. gr. 2. læknar , sem starfa á sjálfseignarstofnunum eða öðrum stofnunum , hjá félögum eða fyrirtækjum skv. starfskjarasamningum er taka mið af kjarasamningi sjúkrahúslækna á hverjum tíma og launagreiðandi þeirra greiðir iðgjöld til sjóðsins , sbr. 5. gr. 3. heilsugæslulæknar á starfskjörum samkvæmt úrskurði kjaranefndar eða heilsugæslulæknar sem starfa skv. kjarasamningi Læknafélags Íslands f.h. heilsugæslulækna og fjármálaráðherra f.h. ríkissjóðs , sbr. 5. gr. 4. aðrir læknar sem óska eftir aðild að sjóðnum og launagreiðandi þeirra greiðir iðgjöld til sjóðsins , sbr. 5. gr . Réttindi til styrkja skulu vera bundin því starfshlutfalli , sem læknir gegnir á þeim tíma sem umsókn kemur fram , nema sérstakar aðstæður mæli gegn þeirri niðurstöðu að mati sjóðstjórnar . Réttur til styrkúthlutunar úr sjóðnum er bundin því að iðgjald hafi verið greitt vegna sjóðsfélaga í a.m.k. þrjá mánuði áður en tekjutap eða útgjöld , sem veita rétt til styrks úr sjóðnum , áttu sér stað . Sjóðsstjórn getur vikið frá þessu skilyrði við sérstakar aðstæður sjóðsfélaga . Sjóðurinn bætir tímabundið tekjutap á vinnumarkaði . Réttur til framlags úr sjóðnum fellur niður þegar sjóðsfélagi hættir störfum og iðgjöld hætta að berast sjóðnum . Sjóðsstjórn er þó heimilt í sérstökum tilvikum að veita lækni styrk úr sjóðnum allt að fimm árum eftir að læknir hætti störfum og iðgjöld bárust sjóðnum vegna starfa hans . Sjóðsstjórn getur hafnað umsókn sjóðsfélaga skv. 4. 3. tl . 2. gr. með rökstuðningi , hafi sjóðsfélagi notið framlags úr sjóðnum samkvæmt þeirri heimild á síðustu tólf mánuðum fyrir dagsetningu nýrrar umsóknar til sjóðsins . Sjóðsstjórn ber að rökstyðja niðurstöður sínar og afgreiðslu umsókna til sjóðsins í fundargerð , sem skal rituð á fundum stjórnar . Niðurstaða stjórnar er endanleg afgreiðsla máls . Stjórnarfundir skulu haldnir svo oft sem þurfa þykir , ? þó a.m.k. fjórum sinnum á ári . Umsóknir skulu afgreiddar innan átta vikna frá því að þær berast skrifstofu sjóðsins . Skýrsla stjórnar sjóðsins , ásamt reglum sjóðsins skal birt í Læknablaðinu þegar endurskoðaðir reikningar sjóðsins liggja fyrir . Tekjur sjóðsins eru : a . Iðgjöld launagreiðanda , nema 0,33 % af heildarlaunum sjóðsfélaga , sbr. kjarasamning sjúkrahúslækna dags. 2. júlí 2001 og úrskurð kjaranefndar dags. 4. desember 2001 og kjarasamning heilsugæslulækna , við stofnun allt frá 1. janúar 2001 . Iðgjaldið skal greitt mánaðarlega eftirá skv. útreikningi launagreiðanda . b . Vextir og verðbætur af innstæðum sjóðsins . c . Aðrar tekjur . Sjóðurinn greiðir allan kostnað af starfsemi sinni . Stjórn sjóðsins hefur umsjón með sjóðnum og mælir fyrir um ávöxtun hans . Læknafélag Íslands annast , með samningi við stjórn sjóðsins , almenna afgreiðslu fyrir sjóðinn , færslu bókhalds , undirbúning þess í hendur endurskoðanda og uppgjör opinberra gjalda vegna fyrirgreiðslu sem sjóðurinn veitir sjóðsfélögum . Reikningarnir skulu jafnframt , ásamt skýrslu stjórnar , lagðir fram til kynningar á aðalfundi Læknafélags Íslands . Skylt er að senda launagreiðendum , sem greiða til sjóðsins , endurskoðaða reikninga sjóðsins . Starfsreglur um afgreiðslu umsókna og úthlutun styrkja : 1 ) Sækja þarf um framlög og styrki til sjóðsins á sérstöku umsóknareyðublaði . Með umsókn um fæðingarstyrk verður sjóðsfélagi að skila til sjóðsins staðfestingu um fæðingu barns , ættleiðingu eða að barn sé tekið í varanlegt fóstur . Stjórn sjóðsins getur óskað frekari gagna til upplýsinga um málsatvik hjá umsækjanda , telji hún þörf á því . Stjórn sjóðsins vinnur úr umsóknum og kynnir umsækjendum niðurstöður bréflega og með rökstuðningi með vísan í reglur sjóðsins eða mat stjórnar . Sjóðsstjórn er heimilt að ákveða styrk til sjóðsfélaga vegna ólaunaðrar fjarveru hans frá vinnu með jöfnum greiðslum í allt að þrjá mánuði : vegna 70 - 100 % starfs kr. 15.000 fyrir hvern virkan dag vegna 25 - 69% starfs kr. 8.000 fyrir hvern virkan dag Sjóðsstjórn er heimilt að veita sjóðsfélaga styrk úr sjóðnum með eingreiðslu allt að kr. 600.000 vegna sérstakra aðstæðna sem hafa í för með sér launamissi eða veruleg sérstök fjárútlát sjóðsfélaga . Fjárhæðir þessar , sem og skv. 3. tl . 2. gr. , skulu endurskoðaðar 1. janúar ár hvert m.v. breytingar á vísitölu neysluverðs , - í fyrsta skipti 1. janúar 2006 . Af greiðslum til sjóðsfélaga í fæðingarorlofi og af styrkjum , sem veittir eru skv. 3. og 4. tl . 2. greinar , ber sjóðnum að halda eftir og skila staðgreiðsluskatti og af greiðslum í fæðingarorlofi ber sjóðnum að halda eftir og skila lífeyrissjóðsframlagi sjóðsfélaga og greiða og skila mótframlagi sjóðsins til lífeyrissjóðs viðkomandi , m.a. samningsbundnu viðbótarframlagi sé eftir því óskað . Liggi fyrir lögmæt ákvörðun um að leggja sjóðinn niður skal stjórn hans taka ákvörðun um ráðstöfun eigna sjóðsins með almenna hagsmuni sjóðsfélaga að leiðarljósi . Sjóðstjórn skal endurskoða reglur sjóðsins fyrir 1. apríl 2004 og síðan a.m.k. á fimm ára fresti . Þannig samþykkt í stjórn Fjölskyldu - og styrktarsjóðs sjúkrahúslækna og heilsugæslulækna á fundum stjórnar að Hlíðasmára 8 , Kópavogi hinn 11. desember 2001 , 10. desember 2002 og 5. apríl 2004 .